**Ася Кованова**

Режисьор, сценарист, илюстратор, дизайнер

Родена в София. Завършва Националната академия за театрално и филмово изкуство, специалност анимационна режисура. Специализира операторско майсторство. Две години преподава анимация във Варненски свободен университет.

Член на съюза на българските филмови дейци и АСИФА, България.

От 2011 е организатор и дизайнер на Световен фестивал на анимационния филм – Варна.

Режисьор е на анимационните филми „Любов с превалявания“, “Пианистът”, “EXtazY”, „Менте“, “Genesis”, „Concentration”, участвали в международни фестивали, сред които: MONSTRA, INTERFILM BERLIN, ANIMATEKA, BALKANIMA, RICA, ANIMEX, BARCELONA Int. TV Fest, TINDIRINDIS, CARTOOMBRIA, ANIFEST, FILMETS, ANIMADRID, ANIMA MUNDI, SITGES и др.

Илюстратор и дизайнер на книги, сред които: „Скарида“ от Димитър Коцев – Шошо, „Жана Стоянович и Жени Божилова“ от Милена Нейова, „Дао Дъ Дзин“ от Лао Дзъ, „Кукувицата“ от Елин Рахнев, „Винаги нощта“ от Тодор Тодоров, Колекция „Средиземноморие“ – „Завинаги гола“ от Ги Гофет, „Оставете малко сладко и за нас, г-н Кафка“ от Панос Статоянис, „Корени“ от Вилдан Четин, „Криптонит в чантата“ от Иван Котронео, „Единственият свидетел на красотата“ от Миро Гавран, „Слепите слънчогледи“ от Алберто Мендес, „Моето берлинско дете“ от Ан Вяземски , “Хуйку” от Любен Дилов – син, „Докладът на Гавриил” от Дормесон, „Невъзможни портрети, 21 глави от историята на Умно село” от А. Бачурова и др.

Дизайнер на списания „Кино”, “Ах, Мария”, „Власт и вино”.